**EGYÜTTMŰKÖDÉSI MEGÁLLAPODÁS - minta**

Amely létrejött egyrészről a

**MÁV Magyar Államvasutak Zártkörűen Működő Részvénytársaság**

rövidített elnevezése: MÁV Zrt.

székhely: 1087 Budapest, Könyves Kálmán krt. 54-60.,

levelezési cím: 1087 Budapest, Könyves Kálmán krt. 54-60.,

cégjegyzékszám: 01-10-042272,

statisztikai számjele: 10856417-5221-114-01,

adószám: 10856417-2-44,

számlavezető pénzintézet: Erste Bank Hungary Zrt.

pénzforgalmi jelzőszám: 11996808-06200820-000000000

képviseli:

………………………..;

* a továbbiakban: **MÁV Zrt. -**

másrészről

a –

székhely: ………………………………..,

levelezési cím: ………………………………..,

törzskönyvi azonosító: ……………………………….,

statisztikai számjele: ……………………………….,

adószám: ……………………………….,

számlavezető pénzintézet: ……………………………….;

pénzforgalmi jelzőszám: ……………………………….;

partner azonosító szám: ………………………………..

képviseli: ……………………………….

* továbbiakban: **Önkormányzat** -
* továbbiakban együtt - **Felek -** között

alulírott napon és helyen az alábbi feltételek szerint.

Önkormányzat kijelenti, hogy nem áll adósságrendezési eljárás alatt, továbbá nincs a MÁV Zrt.-vel fennálló, elmaradt, lejárt kötelezettsége, illetve nem áll perben a MÁV Zrt.-vel, illetve nem, vagy nem volt tulajdonosa olyan gazdasági társaságnak, amelynek kiegyenlítetlen tartozása van a MÁV Zrt.-vel szemben.

1. **Megállapodás tárgya, célja**

1.1. Felek közös célja a közfeladatok teljesítésére, közszolgáltatások nyújtására és közös közérdekű célok megvalósítására irányuló együttműködés kialakítása az alábbiak szerint.

1.2. A vasúti közlekedésről szóló 2005. évi CLXXXIII. törvény 3. §, valamint 25. § (1a) bekezdése alapján, az országos vasúti pályahálózat gazdálkodó szervezet útján történő működtetése állami feladat, és a vasúti pályahálózatra vonatkozó vagyonkezelési tevékenység közfeladatnak minősül.

1.3. A Magyarország helyi önkormányzatairól szóló 2011. évi CLXXXIX. törvény 13. § (1) bekezdés 5. pontja alapján, helyi közügyek, valamint a helyben biztosítható közfeladatok körében ellátandó helyi önkormányzati feladatok körébe tartozik a környezet-egészségügy (köztisztaság, települési környezet tisztaságának biztosítása, rovar- és rágcsálóirtás).

1.4. Az Önkormányzat ……………… számú képviselő-testületi határozata alapján, a Felek közötti együttműködés keretében, kötelezettséget vállal a balatonberényi állomás és környékének, valamint az azzal határos közterületeknek – jelen megállapodás (továbbiakban: **Megállapodás**) *1. számú mellékleteit* képező helyszínrajzon és alaprajzon megjelölt területén - (továbbiakban: **Terület**) az alábbi feladatok elvégzésére, illetve ezen feladatok elvégzése érdekében helyi önkéntes munka szervezésére.

**Feladatok az állomás/megállóhely/ utasforgalmi területen, valamint a P+R parkoló és B+P tárolók területén.**

I.

* Az állomás területén az állomás díszítése céljából kihelyezett virágtartók fenntartása, gondozása, egy- és kétnyári növények ültetése.
* Kaszálási tevékenység évi legalább nyolc alkalommal.

A Megállapodásban megadott Helyrajzi számú földterületek kaszálását kizárólag az elsodrási határon kívül végezhető! A vágánytengelyt 3 méternél jobban megközelíteni nem lehet.

1.5. Felek rögzítik, hogy a közbeszerzésekről szóló 2015. évi CXLIII. törvény (továbbiakban: Kbt.) 9. § (1) bekezdésének j) pontja alapján, jelen Megállapodás nem tartozik a Kbt. hatálya alá, különös tekintettel arra, hogy a Felek együttműködéssel érintett tevékenységből származó éves nettó árbevételének legfeljebb 20%-a származik a nyílt piacról.

**2. A Megállapodás időbeli hatálya, megszűnése**

2.1. Felek megállapodnak, hogy a *3. sz. mellékletben* szereplő átadás-átvételi jegyzőkönyvet veszik fel. A jelen Megállapodás az átadás-átvételi jegyzőkönyv mindkét fél általi aláírása napján lép hatályba. Amennyiben az aláírás a Felek által nem azonos napon történik, úgy a későbbi aláírás napja a hatályba lépés napja.

2.2. Jelen Megállapodást a Felek határozatlan időtartamra kötik.

2.3. Jelen Megállapodás megszűnik:

a) közös megegyezéssel történő megszüntetés esetén a felek cégszerűen aláírt közös megállapodásában foglaltak szerint,

b) jelen Megállapodás 2.4. pontja szerint a Fél által gyakorolt rendes/ azonnali hatályú felmondással.

2.4. Az Önkormányzat jogosult indoklás nélkül, írásban a Megállapodást 6 hónap felmondási idővel felmondani.

A MÁV Zrt. jogosult indoklás nélkül, írásban a Megállapodást 3 hónap felmondási idővel felmondani.

A MÁV Zrt. jogosult a Megállapodást azonnali hatállyal felmondani az alábbi esetekben:

a) ha az Önkormányzat a Megállapodás 1.4. pontjában meghatározott feladatokat nem, vagy nem megfelelő minőségben teljesíti és a 2.7. pontban írtak szerinti felszólításban biztosított határidő eredménytelenül telt el;

b) ha az Önkormányzat a Megállapodásban foglalt egyéb lényeges kötelezettségét (pl. a Megállapodás 2.9, 2.10. pontja) megszegi.

2.6. A Megállapodás MÁV Zrt. részéről történő azonnali hatályú felmondása esetén, továbbá abban az esetben, ha a Megállapodás teljesítése olyan okból válik lehetetlenné amelyért az Önkormányzat felelős, az Önkormányzat a Megállapodás 3.1. pontjában rögzített (havi) összeg háromszorosának megfelelő mértékű egyszeri összeget köteles fizetni a MÁV Zrt.-nek meghiúsulási kötbér címén.

2.7. Az Önkormányzat tudomásul veszi, hogy a MÁV Zrt. jogosult rendszeresen ellenőrizni az Önkormányzat jelen Megállapodásban vállalt feladatainak elvégzését. Az Önkormányzat munkájának ellenőrzésére a MÁV Zrt. részéről Területi Ingatlankezelési és Zöldterület Karbantartási Osztály jogosult.

Amennyiben a MÁV Zrt. az ellenőrzési tevékenység során hiányosságokat, hibás teljesítést, a feladatok el nem végzését állapítja meg, az ellenőrzésre jogosult személy ezen tényt rögzítő jegyzőkönyvet vesz fel, - és a jegyzőkönyv megküldésével, - haladéktalanul írásban, megfelelő határidő tűzésével teljesítésre szólítja fel az Önkormányzatot. (Az ellenőrzési tevékenység során az esetleges hiányosságokról készítendő jegyzőkönyv mintája jelen Megállapodás *4. számú mellékletét* képezi.) A jegyzőkönyvnek tartalmaznia kell a szerződéses kötelezettségre történő hivatkozást.

Az Önkormányzat a MÁV Zrt. fentiek szerinti írásbeli vagy elektronikus úton megküldött kifogása esetén, annak kézhezvételétől számított 1 munkanapon belül köteles az abban jelzett hiányosságokat kivizsgálni, és a megjelölt határidőn belül a hiányosságot pótolni és a feladatot elvégezni, valamint az ennek megtörténtéről szóló tájékoztatást írásban (elektronikusan) kiküldeni a MÁV kapcsolattartója felé. Felek munkanapnak az Önkormányzat Polgármesteri Hivatalának munkarendje szerinti munkanapot tekintik.

Amennyiben az Önkormányzat a MÁV Zrt. fentiek szerinti írásbeli vagy elektronikus úton megküldött kifogását annak kézhezvételétől számított 3 munkanapon belül nem vitatja és a kifogással érintett feladat szerződésszerű teljesítésére vonatkozó kötelezettségének a MÁV Zrt. által megjelölt határidőn belül nem tesz eleget, az Önkormányzat a MÁV Zrt.-nek a Megállapodás 3.1. pontjában rögzített (havi) összeg 3 %-ának megfelelő összegű késedelmi kötbért köteles fizetni minden késedelemben megkezdett nap után. A késedelmi kötbér nem haladhatja meg az adott feladat nem teljesítése esetére meghiúsulási kötbér címén számítandó összeget.

Amennyiben az Önkormányzat nem bizonyítja, hogy a megjelölt feladat nem tartozik a jelen Megállapodással érintett kötelezettségei körébe, a MÁV Zrt. által biztosított határidő eredménytelen elteltét követően a MÁV Zrt. nem teljesítésre hivatkozással jogosult a jelen Megállapodást azonnali hatállyal felmondani és meghiúsulási kötbér jogcímen az Önkormányzat köteles a meghiúsulással érintett feladat(ok)ra vonatkozóan a Megállapodás 3.1. pontjában rögzített (havi) díj(ak) háromszorosának megfelelő mértékű kötbért a MÁV Zrt.-nek megfizetni.

A kötbér esedékessé válik:

* késedelmi kötbér esetén, amikor a határidő lejár,
* meghiúsulási kötbér esetén, amikor a MÁV Zrt. az azonnali hatályú felmondását az Önkormányzatnak bejelentette, illetve amikor a lehetetlenülésről a MÁV Zrt. tudomást szerez.

A MÁV Zrt. a kötbér összegéről terhelő levelet állít ki.

2.8. A MÁV Zrt. a kötbéren felül a szerződésszegésből eredő kötbért meghaladó kárának megtérítését is követelheti az Önkormányzattól.

2.9. Önkormányzat kijelenti, hogy ha jelen Megállapodás alapján az őt terhelő kötelezettségeket nem teljesíti, vagy hibásan teljesíti, és ennek következményeként, illetve azzal összefüggésben harmadik személy testi épségében, személyi javaiban, vagyonában kár keletkezik, a Ptk. szabályai szerint a károsult irányában, mint károkozó felel, tekintet nélkül arra, hogy a kárral az Önkormányzat a Megállapodás megkötése időpontjában a szerződésszegés lehetséges következményeként előre számolhatott-e vagy sem.

2.10. Önkormányzat kijelenti továbbá, hogy helytáll a jelen Megállapodásban vállalt feladatainak nem szerződésszerű teljesítéséből eredő balesetek (személyi sérülések) kapcsán felmerült – közigazgatási vagy bírósági eljárásban érvényesítésre kerülő - egészségbiztosítási ellátások megtérítéséért, tekintet nélkül arra, hogy ezzel az Önkormányzat a Megállapodás megkötése időpontjában a szerződésszegés lehetséges következményeként előre számolhatott-e vagy sem.

2.11. Az Önkormányzat teljes körű kártérítési felelősséggel tartozik a MÁV Zrt felé, az Önkormányzat szerződésszegésével összefüggésben vagy abból eredően a MÁV Zrt.-t ért valamennyi kárért, beleértve az olyan a kárt is, amely az Önkormányzat károkozó magatartásának közvetett következménye, tekintet nélkül arra, hogy e kárral az Önkormányzat a Megállapodás megkötése időpontjában a szerződésszegés lehetséges következményeként előre számolhatott-e vagy sem.

2.12. Mentesülnek a Felek a szerződésszegés jogkövetkezményei alól, ha a teljesítés elmaradása vis maiorra vezethető vissza. Vis maiornak minősül minden olyan rendkívüli, előre nem látható tény, körülmény, amely a szerződésszegő fél érdekkörén kívül esik, a Felek akaratától független és elháríthatatlan. A vis maiorról Felek egymást kötelesek azonnal elektronikus úton és egyidejűleg ajánlott levélben értesíteni. Az értesítés elmaradásából származó kárért az értesítésre kötelezett felel.

**3. Díjazás, fizetési feltételek**

3.1. Felek a jelen Megállapodás szerinti közfeladatok teljesítésére, közszolgáltatások nyújtására és közös közérdekű célok megvalósítására irányuló együttműködés keretében, a jelen Megállapodás 1.4. pontjában rögzített feladatok szerződésszerű elvégzéséért:

az I. alpontban felsorolt feladatok vonatkozásában ……….. Ft + Áfa/hó összegben, azaz ……….. forint + Áfa/hó összegben állapodnak meg.

Fenti díjak a KSH által hivatalosan közzétett fogyasztói árindex mértékével évente egyszer módosításra kerülnek, az Önkormányzat a módosítás mértékéről értesítést küld.

3.2. A MÁV Zrt. előleget nem fizet, fizetési biztosítékot nem ad, egyéb szerződést megerősítő kötelezettség nem terheli.

3.3. A MÁV Zrt. a tárgy negyedévet követő hónap 10. napjáig SAP rendszer által generált teljesítési igazolást állít ki. A MÁV Zrt. által kiállításra kerülő pénzügyi teljesítési igazolás mintája jelen Megállapodás 5. számú mellékletét képezi. Amennyiben a MÁV Zrt. a teljesítésigazolást késedelmesen állítja ki, a késedelmes napokra, a tárgynegyedévre elszámolandó összeg után a Ptk. szerinti késedelmi kamatnak megfelelő összeget tartozik késedelmi kötbér jogcímen fizetni.

Az Önkormányzat a számláját az általános forgalmi adóról szóló 2007. évi CXXVII. törvény (továbbiakban: „Áfa tv.”) mindenkor hatályos szabályai szerint köteles kiállítani, a MÁV Zrt. által kiállított teljesítési igazolás kiállítását követő 3 munkanapon belül.

3.4. Az Áfa tv. 58. § (1) bekezdése alapján a Felek időszakos elszámolásban állapodnak meg. Elszámolási időszak egy naptári negyedév.

Felek megállapodnak abban, hogy az 1.5. pontban szabályozott munka elszámolása esetenként történik. Ebben az esetben a kiállított számlán feltüntetett teljesítési időpontnak meg kell egyeznie a teljesítésigazolásban feltüntetett teljesítés időpontjával.

3.5 Az Önkormányzat számláját csak a MÁV Zrt. által az SAP rendszerből kiállított, elektronikus úton a ………….. email címre megküldött teljesítésigazolásának kézhezvétele után állíthatja ki, és azt a számlához mellékelnie kell. A számlát a MÁV Zrt. csak akkor fogadja be, ha azon megtalálható a MÁV Zrt. rendelésszáma. A rendelésszám nélkül beérkezett számlát a MÁV Zrt. hiánypótlásra visszaküldi az Önkormányzatnak. A szerződés szerinti fizetési esedékesség a helyesen kiállított számla MÁV Zrt. általi kézhezvételétől számítandó. A rendelésszám hiányából eredő késedelmes fizetésért az Önkormányzat késedelmi kamat felszámítására nem jogosult.

Felek elektronikus számlázásban állapodnak meg, így kizárólag elektronikus számla benyújtása fogadható el, az eszamla@mav.hu e-mail címen.

Elektronikus számla benyújtása esetén az elektronikus számlának meg kell felelnie az Áfa törvény 175. §-ában, továbbá a jelen Szerződés 7. számú mellékletében meghatározott követelményeknek. Amennyiben a 7. számú mellékletben rögzítettektől eltérő formátumú elektronikus számla érkezik, úgy az megfelelőség hiányában nem minősül számlának, így az nem minősül befogadottnak.

3.6. A megfelelő tartalommal kiállított számla ellenértéke a számla MÁV Zrt. általi kézhezvételétől számított 30. napos fizetési esedékességgel, átutalással kerül kiegyenlítésre az Önkormányzat számlájában megjelölt bankszámlára.

3.7. Az Önkormányzat számlája azon a napon számít pénzügyileg teljesítettnek, amikor a MÁV Zrt. számlavezető pénzintézete a MÁV Zrt. fizetési számláját az Önkormányzat számlájának összegével megterhelte.

3.8. A Felek megállapodnak, hogy késedelmes fizetés esetén az Önkormányzat a fizetési esedékességet követő naptól a pénzügyi teljesítés napjáig a késedelemmel érintett naptári félév első napján irányadó jegybanki alapkamatnak megfelelő mértékű késedelmi kamat felszámítására jogosult a Ptk.-ban meghatározott feltételekkel.

3.9. A MÁV Zrt.-vel szembeni bármilyen követelés engedményezése (ideértve annak faktorálását is), illetve MÁV Zrt.-vel szembeni bármilyen követelésen zálogjog alapítása csak a MÁV Zrt. előzetes írásos jóváhagyásával lehetséges. A MÁV Zrt. írásos jóváhagyása nélküli engedményezéssel, zálogjog alapítással az Önkormányzat szerződésszegést követ el a MÁV Zrt.-vel szemben, melynek alapján az Önkormányzatot kártérítési felelősség terheli.

3.10. Felek megállapodnak abban, hogy amennyiben a jogosultnak a MÁV Zrt. felé tartozása áll fenn, úgy a MÁV Zrt. határozza meg a tartozás(ok) elszámolásának rendjét.

**4. A MÁV Zrt. ellenőrzési joga, az együttműködés további feltételei**

4.1. Felek rögzítik, hogy az Önkormányzat nem mentesül a szerződésszegésért való felelősség alól, ha a MÁV Zrt. az ellenőrzést elmulasztotta vagy nem megfelelően végezte el.

4.2. Az Önkormányzat tudomásul veszi, hogy a jelen Megállapodás 1.4. pontjában rögzített feladatok részben a MÁV Zrt. Magyar Állammal kötött vasúti pályaműködtetési szerződésében foglaltak, valamint a MÁV-START Zrt. (1087 Budapest, Könyves Kálmán krt. 54-60.; Cg. 01-10-045551) Magyar Állammal kötött vasúti személyszállítási szerződésében foglaltak teljesítését szolgálják. Erre tekintettel az Önkormányzat jóváhagyólag tudomásul veszi, hogy a MÁV Zrt. a szolgáltatások minőségével kapcsolatos ellenőrzési jogait a Magyar Állam, továbbá a MÁV Zrt. és a MÁV-START Zrt. képviselőivel együtt is gyakorolhatja.

4.3. Az Önkormányzat tudomásul veszi, hogy a jelen Megállapodásban foglalt kötelezettségei teljesítését a MÁV Zrt. érdekében a MÁV csoport erre kijelölt vállalatának biztonsági szervezete (jelenleg: a MÁV Zrt. Biztonsági Főigazgatósága) is jogosult ellenőrizni.

4.4. Amennyiben az Önkormányzatnak jelen Megállapodás teljesítésével összefüggésben, a jelen Megállapodás 1.4. pontjában rögzített feladatok szerződésszerű elvégzéséhez kapcsolódóan kérdése merül fel, az Önkormányzat jogosult a MÁV Zrt.-hez írásban vagy elektronikus úton kérdéseket intézni, mely megkeresésre a MÁV Zrt. legkésőbb 15 napon belül köteles megfelelő, teljes körű írásbeli tájékoztatást adni.

4.5. Felek rögzítik, hogy amennyiben bármelyik Fél azt szükségesnek tartja, a Felek képviselői, illetőleg az általuk kijelölt megfelelő szakértelemmel rendelkező munkavállalói személyes egyeztetéseket, megbeszéléseket tartanak a jelen Megállapodás szerinti együttműködési célok maradéktalan megvalósítása érdekében.

4.6. Az Önkormányzat a Ptk. szerinti közreműködő igénybevételére jogosult a jelen Megállapodás teljesítéséhez.

4.7. A MÁV Zrt. köteles folyamatosan az Önkormányzat rendelkezésére bocsátani a teljesítéshez szükséges információkat és adatokat.

4.8. A MÁV Zrt. a teljesítéshez az Önkormányzat részére semmilyen további anyagot, gépet, eszközt, egyéb szolgáltatást nem biztosít.

4.9. Az Önkormányzat kötelezi magát arra, hogy az általa végzett feladatokat bemutató kiadványban, tájékoztatóban, egyéb sajtótermékben, illetve a sajtóban az Önkormányzat és a MÁV Zrt. közötti együttműködés tényét feltünteti.

**5. Joghatóság, irányadó jog**

5.1. Felek megállapodnak abban, hogy jelen Megállapodásból eredő vitás kérdéseket tárgyalásos úton rendezik. A tárgyalások eredménytelensége esetén Felek a Polgári Perrendtartásról szóló 2016. évi CXXX. törvény (Pp.) mindenkor hatályos általános hatásköri és illetékességi szabályai szerint járnak

5.2. A jelen Megállapodásban nem, vagy nem kellő részletességgel szabályozott kérdések tekintetében a mindenkor hatályos vonatkozó magyar jogszabályok, különösen a Polgári törvénykönyvről szóló 2013. évi V. törvény rendelkezései az irányadóak.

**6. Egyéb rendelkezések**

6.1. Felek megállapodnak, hogy jelen Megállapodással kapcsolatban az egymás közötti kapcsolattartás írásban történik, mindennemű nyilatkozat, értesítés, levél vagy jóváhagyás csak írásban érvényes és csak akkor fejti ki joghatását, ha a Felek azt a kapcsolattartók illetve az általuk kijelölt személyek részére kézbesítik. Az ilyen írásbeli közlést tartalmazó küldemény kézbesítettnek tekintendő az alábbiak szerint az alábbi kapcsolattartók részére megküldött dokumentumot:

* átvételi elismervény ellenében kézbe történő átadás esetén az átadás időpontjában,
* futárposta esetében a küldemény átvételének napján,
* ajánlott-tértivevényes postai küldemény esetén a tértivevényen jelzett átvételi időpontban,
* telefax esetében az igazolt feladást követő munkanapon,
* elektronikus úton történő közlés esetén az e-mail tértivevényében (olvasási visszaigazolásban) jelzett időpontban.

Kapcsolattartó a MÁV Zrt. részéről:

Pápay Réka

telefon: 06-1/ 515-1242; 06-30/ 964-9161

e-mail: papay.reka@mav.hu

Kapcsolattartó az Önkormányzat részéről:

…………………………….,

telefon …………………….,

e-mail…………………..

* 1. Felek az adataikban bekövetkező bármilyen, jelen Megállapodást érintő változást, a változás hatályossá válását követő 5 (öt) munkanapon belül írásban kötelesek közölni a másik Féllel. Ezen kötelezettség elmulasztásából vagy késedelmes teljesítéséből fakadó minden kárért a mulasztó Felet terheli a felelősség.

6.3. Felek a másik Fél előzetes írásbeli egyetértése nélkül nem hozhatják nyilvánosságra azon adatokat, információkat, amelyekhez a Szerződés teljesítése érdekében, illetve annak során jutottak. Amennyiben az adatok ismertetése elkerülhetetlen, a nyilvánosságra hozásnak bizalmasnak kell lennie, és az csak a Szerződés teljesítése céljából szükséges mértékig terjedhet. E kötelezettség nem terjed ki azokra az információkra,

* amelyeket Felek képviselőinek meg kell osztaniuk ellenőrző szervekkel;
* amelyek közzétételére, illetve rendelkezésre bocsátására Feleket bírósági/hatósági határozat, jogszabály, EU jogi aktusa kötelezi;
* amely egyébként jogszerűen válik elérhetővé a Felek számára.

6.4. Az a Fél, aki a jelen Megállapodás szerinti titoktartási kötelezettséget megszegi, a másik Féllel, illetve harmadik személyekkel szemben teljes kártérítési kötelezettséggel tartozik helytállni.

* 1. A jelen Megállapodás szerinti titoktartási kötelezettség a Szerződés megszűnését követő 3 (három) évig fennmarad.

6.6. A MÁV Zrt. biztosítja az Önkormányzat számára a Területhez való hozzáférést, a vasúti területekre történő belépéshez szükséges engedélyeket. Az engedély névre szól és másra nem ruházható át. Az Önkormányzat kijelenti, hogy megismerte a felügyeleti igazolványok, szolgálati megbízólevelek, belépési, behajtási engedélyek kiadási eljárásáról, használatáról, a MÁV Zrt. üzemi területén történő tartózkodás rendjéről szóló MÁV Zrt. elnök-vezérigazgatójának 77/2020. (VII.03. MÁV Ért. 18.) EVIG sz. utasításában foglaltakat, és az utasításban foglaltakat betartja, továbbá az érdekkörébe tartozó harmadik személyekkel betartatja. A 77/2020. (VII.03. MÁV Ért. 18.) EVIG sz. utasítás a jelen Megállapodás *6. sz. mellékletét* képezi.

6.7. Az Önkormányzat kijelenti, hogy megismerte és elfogadta a MÁV Zrt. Etikai Kódexét (http://www.mavcsoport.hu/mav-csoport/etikai-kodex), az abban foglalt értékeket a jogviszony fennállása alatt magára nézve mérvadónak tartja. Kijelenti, hogy vitás eset felmerülésekor a MÁV Zrt. által lefolytatott eljárásban együttműködik a vizsgálókkal. Vállalja, hogy a MÁV Zrt. nevében eljáró személy(ek) Etikai Kódexet sértő cselekményé(ei)t jelzi a MÁV Zrt. által működtetett etikai bejelentő és tanácsadó csatornán keresztül.

6.8. Felek jelen Megállapodást aláíró képviselői a Ptk. 3:31. §-ára is különös figyelemmel a jelen Megállapodás aláírásával kijelentik és teljeskörű személyes felelősséget vállalnak azért, hogy a jelen Megállapodás vonatkozásában képviseleti joguk nincs korlátozva és nyilatkozattételük nincs feltételhez vagy jóváhagyáshoz kötve. Amennyiben az aláírók nyilatkozattétele feltételhez vagy jóváhagyáshoz van kötve harmadik személyekkel szemben, akkor jelen Megállapodás aláírásával nyilatkoznak arról, hogy a feltétel bekövetkezett, vagy a szükséges jóváhagyást megszerezték, illetve a korlátozás nem terjed ki a jelen Megállapodás megkötésére és aláírására. Felek rögzítik, hogy az esetleges korlátozás megszegéséből eredő teljes felelősség az aláírókat terheli, a korlátozás a MÁV Zrt.-vel szemben nem hatályos és annak semmilyen következménye a MÁV Zrt.-t nem terheli.

6.9. Felek rögzítik, hogy a jelen Megállapodás időtartama alatt, valamint azt követően is, kölcsönösen betartják a hatályos magyar és európai uniós adatvédelmi szabályokat, ideértve különösen, de nem kizárólagosan az információs önrendelkezési jogról és az információszabadságról szóló 2011. évi CXII. törvény ("Infotv."), valamint a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló Európai Parlament és a Tanács (EU) 2016/679. számú rendelet ("GDPR") rendelkezéseit.

Felek rögzítik továbbá, hogy a jelen Megállapodásba foglalt jogviszonyuk fennállása alatt személyes adatokat csak és kizárólag a jelen Megállapodás teljesítéséhez szükséges mértékben kezelnek. Ez a korlátozás egyértelműen kiterjed a MÁV Zrt. Szerződésben feltüntetett munkavállalói, közreműködői, illetve teljesítési segédjei adataira is (név, szolgálati e-mail és telefonszám). Ezeket az adatokat a Felek bizalmasan kezelik. A MÁV Zrt. kizárólag jelen Megállapodás teljesítése érdekében kizárólag azon munkavállalói, közreműködői, illetve teljesítési segédjei részére biztosít a szerződő Fél személyes adataihoz hozzáférést, akik részére ez indokolt és munkakörük ellátásához vagy tevékenységük kifejtéséhez az feltétlenül szükséges. Felek rögzítik, hogy harmadik felek részére ezeket az adatokat kizárólag az Infotv. keretei között tehetik hozzáférhetővé.

Felek egybehangzóan rögzítik, hogy a GDPR 5. cikk (1) bekezdés b) pontja, valamint a 6. cikk (1) bekezdés b) pontja alapján kifejezetten jogszerűnek tekintik mindazon személyes adatok másik Fél általi kezelését, amely a jelen Megállapodásban foglalt jogosultságok és kötelezettségek teljesítése érdekében és az ahhoz szükséges mértékben indokolt.

Az Önkormányzat a tudomására jutott személyes adatot kizárólag jelen szerződés előkészítése, megkötése és az iratok megőrzésére irányadó időtartama alatt, a szerződés teljesítése érdekében az általános adatvédelmi rendelet 6. cikk (1) bekezdés f) pontja (jogos érdek) alapján kezeli. Az Önkormányzat vállalja, hogy az előzőekben meghatározott időtartam letelte, vagy az adatkezelési jogosultság bármely egyéb okból történő megszűnését követően a tudomásukra jutott személyes adatot teljeskörű és helyre nem állítható módon törli. A MÁV Zrt. adatkezeléséről szóló részletes tájékoztató a https://www.mavcsoport.hu/szerzodeskotesekhez-kapcs-alt-adatkezelesi-tajekoztato webcímen megtalálható. Az Önkormányzat jelen Szerződés aláírásával igazolja, hogy „A szerződéskötés során képviseletre és aláírására jogosult (természetes, meghatalmazott, vagy cégjegyzésre jogosult) személyek, a teljesítésigazoló személyek, illetve a szerződésben megjelölt kapcsolattartók személyes adatainak kezeléséről” szóló adatkezelési tájékoztatójának tartalmát megismerte és az abban foglaltakat tudomásul vette, illetve azt az érintettel – igazolható módon – megismertette.

Felek a Megállapodást elolvasták, és mint akaratukkal mindenben megegyezőt jóváhagyólag írták alá.

Jelen Megállapodás 11 (tizenegy) számozott oldalból álló Megállapodás négy (4) egymással teljesen megegyező példányban készült, melyből két-két példány kerül a Felek birtokába.

Mellékletek, melyek jelen megállapodás elválaszthatatlan részét képezik:

1. számú mellékletek: Helyszínrajzok

~~2. számú melléklet: Önkormányzat által vállalt feladatok minőségi követelményei~~

3. számú melléklet: Átadás-átvételi jegyzőkönyv minta

~~4. számú melléklet: Az ellenőrzési tevékenység során észlelt hiányosságokról készítendő jegyzőkönyv minta~~

5. számú melléklet: Teljesítésigazolás minta

6. számú melléklet: 77/2020. (VII.03. MÁV Ért. 18.) EVIG sz.

7. sz. melléklet: Elektronikus számla befogadás követelményei

Pécs, 2023. …………. hó …nap Balatonberény, 2023. ………… hó …. nap

………………………… ……………………….. ……………………….

MÁV Zrt. képviseletében MÁV Zrt. képviseletében Önkormányzat képviseletében

Szabó Csaba Burján Tibor ……………………….

területi igazgató gazdálkodási igazgató- helyettes polgármester